МОДЕЛ УГОВОРА
УГОВОР О ЈАВНОЈ НАБАВЦИ УСЛУГА
ПОСЕБНИХ ДИЈАГНОСТИЧКИХ ИСПИТИВАЊА ПОСЛОВАЊА ФОНДА ЗА РАЗВОЈ РЕПУБЛИКЕ СРБИЈЕ
Закључен  у Београду дана _______________године (попуњава Наручилац) између 

МИНИСТАРСТВА ФИНАНСИЈА, са седиштем у Београду, Кнеза Милоша бр. 20, матични бр. 17862146, ПИБ: 108213413, ЈБКЈС: 10520 (у даљем тексту. Министарство), које заступа министар, односно друго овлашћено лице и ФОНД ЗА РАЗВОЈ РЕПУБЛИКЕ СРБИЈЕ, са седиштем у Нишу, ул. Булевар Немањића бр. 14а, матични бр. 07904959, ПИБ: 100121213, ЈБКЈС: 59027, (у даљем тексту. Фонд), који заступа директор, односно друго овлашћено лице (у даљем тексту: Наручиоци)
и 

___________________________________ са седиштем у _______________, ул. ___________ бр. _______, матични број ____________, ПИБ _____________, коje заступа директор _____________________ (у даљем тексту: Добављач) 

(уколико је поднета заједничка понуда, навести тражене податке за сваког члана групе понуђача)
(___________________________________ са седиштем у _______________, ул. ___________ бр. _______, матични број ____________, ПИБ _____________, коje заступа директор _____________________

(___________________________________ са седиштем у _______________, ул. ___________ бр. _______, матични број ____________, ПИБ _____________, коje заступа директор _____________________

(___________________________________ са седиштем у _______________, ул. ___________ бр. _______, матични број ____________, ПИБ _____________, коje заступа директор _____________________ 

(уколико није поднета заједничка понуда, овај део ће бити изостављен из уговора)

Уговорне стране претходно констатују да је:

Министарство са Фондом,  у складу са чланом 80. Закона о јавним набавкама („Службени гласник РС”, бр. 91/19 - у даљем тексту: Закон) закључило Споразум о спровођењу заједничке набавке заведен код Министарства под 08 бр. 404-02-131/2022 од 25. маја 2022. године, односно код Фонда под бр. 02-623 од 27. маја 2022. године,
· Министарство са Фондом, сагласно одредбама Закона о јавним набавкама („Службени гласник РС”, бр. 91/19 - у даљем тексту: Закон), спровео отворени поступак заједничке јавне набавке чији је предмет набавка услуга посебних дијагностичких испитивања пословања Фонда за развој Републике Србије, ЗЈН 1/2022, на основу јавног огласа објављеног на Порталу јавних набавки, на интернет страници Наручилаца (www.mfin.gov.rs и www.fondzarazvoj.gov.rs) и на Порталу службених гласила Републике Србије и бази прописа;

· Добављач посредством Портала јавних набавки дана ____________(попуњава Министарство), доставио понуду бр.__________________ године (биће преузето из понуде), која у потпуности испуњава захтеве Наручилаца из конкурсне документације и саставни је део овог уговора;
· у складу са чланом 146. и чланом 151. став 1. Закона, на основу понуде Добављача и Одлуке о додели уговора 08 бр. _____________________ године (попуњава Министарство), изабран Добављач за извршење набавке, као и да је истекао рок за подношење захтева за заштиту права, чиме су се стекли услови за закључење овог уговора (уколико је поднето више благовремених понуда у смислу Закона, у супротном ова алинеја ће бити изостављена из уговора).
· у складу са чланом 146. Закона, на основу понуде Добављача и Одлуке о додели уговора 08 бр. _______________________ године (попуњава Министарство), изабран Добављач за извршење набавке, као и да је овај уговор, сагласно члану 151. став 2. тачка 3) Закона, закључен пре истека рока за подношење захтева за заштиту права (уколико је поднета једна понуда, која је одговарајућа у смислу Закона, у супротном ова алинеја ће бити изостављена из уговора).
Члан 1.

Предмет овог уговора је регулисање права и обавеза уговорних страна у вези са набавком услуга посебних дијагностичких испитивања пословања Фонда за развој Републике Србије (у даљем тексту: Фонд), које ће обухватити анализу релевантних процеса одобравања и квалитета одобрених и реализованих кредита, аванса и свих осталих врста кредитне изложености, укључујући гаранције, акредитиве, факторинг, осигурање, реосигурање и сличне ванбилансне (повезане) изложености (у даљем тексту заједнички означене као: Ризична Актива) као и квалитет осталих билансних позиција, са пресеком на дан 31. децембар 2021. године (у даљем тексту: Референтни датум), са упоредивим подацима на дан 31. децембар 2020. године, на период од 4 (словима: четири) месеца, у свему према техничкој спецификацији и усвојеној понуди Добављача бр.__________________  од ______________ године (биће преузето из понуде), која је саставни део овог уговора. 

Добављач је дужан да сачини Извештај поводом резултата и налаза до којих је дошао приликом извршења услуга из претходног става (у даљем тексту: Извештај).

Члан 2.

Добављач се обавезује да Наручиоцу упути Захтев за доставу података који су неопходни за рад на сачињавању Извештаја, у року не дужем од три (словима: 3) радна дана од дана закључења уговора.

По пријему Захтева из става 1.  Наручилац се обавезује да ће у року не дужем од 10 (словима: десет) радних дана Добављачу ставити на располагање:

· ревидиране појединачне или консолидоване (у зависности од случаја) годишње финансијске извештаје за 2020. годину и  2019. годину, као и неревидиране појединачне или консолидоване финансијске извештаје на Референтни датум, припремљене у складу са Стандардима извештавања;
· политике, методологије и процедуре које Добављач сматра релевантним за контекст ове услуге саветовања. Ово обухвата, али неће бити ограничено на праксе рачуноводства / финансијског извештавања, стандарде кредитирања, финансирања, гарантовања и осигурања, стандарде, методологије и политике управљања и контроле ризика и процедуре и методологије за процену вредности и управљање средствима обезбеђења;
· детаљне шеме са спецификацијом састава кредитних портфолија, са бруто/нето прегледом на основу, између осталог, типа Ризичне Активе (билансни/ванбилансни), индустријског сегмента, географске дистрибуције, средст(а)ва обезбеђења и доспећа; 
· досије клијената по сваком типу Ризичне Активе (у даљем тексту: Кредитни досијеи) и пратећу документацију, укључујући и документацију која се односи на (процену вредности) средстава обезбеђења; и 
· сва остала документа, извештаје и пратеће податке које Добављач сматра неопходним, а што ће бити наведено у захтеву за подацима који ће доставити Добављачу, за спровођење анализа, припрему писаног извештаја и вршење обавеза у складу са овом техничком спецификацијом. 

Добављач ће известити Наручиоце без одлагања о било којем случају где су више руководство и/или запослени Фонда одбили да доставе податке које је Добављач захтевао у контексту услуга које су предмет овог уговора. Наручиоци се обавезује да ће уложити све напоре како би обезбедили Добављачу несметан приступ свим подацима неопходним за спровођење ове техничке спецификације.

Члан 3.

Добављач се обавезује да послове и задатке које су предмет овог уговора извршава према важећим прописима, правилима струке - lege artis, у складу са важећим нормативима и стандардима, односно релевантних стандарда рачуноводственог/ финансијског извештавања, а на основу информација и документације прибављање од стране Фонда.

Члан 4.

Укупна уговорена цена услуга која су предмет овог уговора износи _________________,__(биће преузето из понуде) динара без припадајућег износа пореза, односно_________________,__(биће преузето из понуде) динара са урачунатим износом пореза.

Плаћање уговорене цене извршиће се у две транше, и то на следећи начин:

· 40% (словима: четрдесет процената) од укупно уговорене цене по достављању Извештаја о напретку, у којим ће се навести прелиминарни налази и кључни изазови са којима се Добављач сусрео,

· 60 % (словима: шездесет процената) од укупно уговорене цене по достављању коначног извештаја, тј. Извештаја поводом резултата и налаза до којих је дошао приликом извршења услуга. 

У цену из става 1. овог члана урачунати су сви зависни и пратећи трошкови који су у вези са извршењем обавеза Добављача по овом уговору. 

Цена је фиксна и не може се мењати у току важења овог уговора.

Члан 5.

Министарство се обавезује да уговорену цену услуга уплати Добављачу у року од  ____ (биће преузето из понуде) дана од дана службеног пријема фактуре и Извештаја.
Фактура/рачун мора да садржи број и датум закљученог уговора, назив банке и текући рачун пословне банке код које се води рачун Добављача, а мора да буде и регистрована на ЈБКЈС број Министарства.
Добављач је дужан да региструје фактуру у систему електронских фактуру у складу са Правилником о начину и поступку регистровања за приступ систему електронских фактура, начину приступања и коришћења система електронских фактура и начину коришћења података који су доступни у систему електронских фактура („Службени гласник РСˮ, бр. 69/21, 132/21 и 46/22).
Члан 6.

Наручиоци се обавезује да Добављачу доставе спискове пројектног тима за координацију и комуникацију са Добављачем који ће бити састављен од представника Министарства и Фонда. 
Члан 7.

Добављач се обавезује да у року од седам (словима: 7) радних дана од дана када је писаним путем известио Наручиоце да је примио целокупну документацију из члана 2. став 2. овог уговора достави Наручиоцима на одобрење пројектни радни план са кључним циљевима и резултатима.
Наручиоци ће у року од два (словима: 2) радна дана од дана добијања пројектног радног плана исти размотрити и одлучити о одобравању истог или враћању пројектног плана Добављачу на дораду са писаним инструкцијама којима ће описати обим и врсту корекција које је Добављач дужан да изврши. 
Уколико Наручиоци врате пројектни радни план Добављачу на дораду, Добављач је дужан да пројектни радни план допуни/исправи у року од два (словима: 2) радна дана од дана добијања истог на дораду и да тако коригован пројектни план достави Наручиоцима. Дан предаје коригованог пројектног плана сматра се дан одобрења коригованог пројектног плана од стране Наручилаца.

Добављач ће у року од четрдесет пет (словима: 45) дана од када је писаним путем известио Наручиоце да је прикупио комплетну документацију, доставити Наручиоцима извештај у којем ће бити наведени прелиминарни налази и кључни изазови са којима се Добављач сусрео.
Добављач ће у року од сто двадесет (словима: 120) дана од када је писаним путем известио Наручиоце да је прикупио комплетну документацију, доставити Наручиоцима у нацрт детаљног Извештаја.
Наручиоци задржава право да у року од двадесет једног (словима: 21) дана од дана пријема нацрта детаљног извештаја достави Добављачу захтеве за корекцијама, пружањем додатних појашњења / података и томе слично, све у оквиру предметне техничке спецификације, а Добављач је дужан да у даљњем року од четрнаест (словима: 14) дана достави Наручиоцима коначни детаљни извештај.
Прихватом Извештаја од стране Наручилаца сматра се следећи радни дан који наступи после датума писаног обавештења које ће Наручиоци доставити Добављачу.
Наручиоци слободно располажу Извештајем потписаним од стране Добављача. 

Члан 8.


Представници уговорних страна ће се састајати периодично у циљу извештавања о напретку и разматрања других релевантних ставки (минимално у вези са другим класама активе Фонда које захтевају пажњу, нпр. капитална учешћа и/или остала средства са нестандардним профилима ликвидности која могу захтевати значајне исправке вредности) како буде напредовала реализација услуга саветовања. 

Члан 9.

Добављач се обавезује да Извештај, као и сва припадајућа документа и извештаје која ће достављати Наручиоцу, сачини на српском (ћирилично писмо, где је у тексту примењиво) и енглеском језику.
Добављач је дужан да обезбеди Наручиоцима одговоре на сва релевантна питања која могу да имају у вези са претходно наведеним очекиваним резултатима (укључујући, али не ограничавајући се на садржину налаза у Извештају), уколико су та питања постављена у року од 90 (словима: деведесет) дана од дана достављања коначног текста Извештаја и у случају да се разумно може очекивати да је Добављач у могућности да на тако постављена питања одговори.

Члан 10.

Извештаји ће бити прихваћени искључиво уколико су израђени у роковима и на начин предвиђен чл. 7. и 9, у свему према техничкој спецификацији и усвојеној понуди Добављача, те прихват истог неће зависити од самих закључака Извештаја већ од чињенице да ли су резултати истог припремљени на адекватно квалитативном нивоу, сходно концепцијским захтевима из поменутих докумената.

Члан 11.

Сви подаци из овог уговора, као и информације и документи које уговорне стране размене међусобно приликом извршења уговора сматрају се пословном тајном.
Уговорне стране су у обавези да све информације, документацију у вези са радом Добављача на предмету овог уговора, третирају као поверљиве.
Добављач има обавезу чувања пословне тајне 10 (словима: десет) година након престанка уговора.
Обавеза тајности и поверљивости из уговора неће се примењивати на:
· информације које су у тренутку њиховог излагања од стране Добављача већ биле јавно објављене, или су на други начин постале доступне јавности;
· информације које су након достављања Добављачу од стране Фонда биле објављене или су постале доступне јавности на неки други начин, а не кроз било коју активност или пропуст Добављача;
· информације за које Добављач може доказати да их је поседовао у тренутку њиховог достављања и које нису биле добијене од Фонда, било на директан или индиректан начин;
· информације које је Добављач прибавио на законом допуштен начин од других, а које није добио од Фонда под обавезом чувања тајне.


Свим особама повезаним са Добављачем, које имају приступ информацијама, документима и подацима из става 1. овог члана, мора се указати на важност одржавања потпуне поверљивости. 

Јасности ради, под повезаним лицима из претходног става овог члана, посебно се имају сматрати:
· друге фирме које су чланице глобалне мреже којој припада Добављач;
· правни саветници и осигуравачи Добављача у случају било каквог спора у вези са овим уговором;
· лица која Добављачу пружају административне услуге, укључујући али не ограничавајући се на снабдеваче IT услуга који одржавају сервере и IT системе Добављача.

Добављач ће бити одговоран Наручиоцима за свако неовлашћено обелодањивање података који припадају Фонду од стране лица горе наведених.

Добављач и чланови тима Добављача имају право да, у својим комерцијалним понудама упућеним другим клијентима, а ради потврде професионалног искуства Добављача, наведу чињеницу да пружају или су пружали предметне услуге Наручиоцима, али без навођења било каквих детаља у том погледу.

Члан 12.

Добављач је у тренутку закључења овог уговора предао Министарству као средство финансијског обезбеђења за добро извршење обавеза, oригинал банкарску гаранцију у висини од 10% (словима: десет процената) од укупне уговорене цене без припадајућег износа пореза, која траје 30 (словима: тридесет) дана дуже од истека рока важности овог уговора, односно испуњења уговорних обавеза.

Поднета банкарска гаранција је безусловна, неопозива и платива на први позив, без приговора и саставни је део овог говора.   

Члан 13.

Министарство може да реализује средство финансијског обезбеђења уколико Добављач не испуњава или неуредно испуњава своје уговорне обавезе.

Члан 14.

Уколико после закључења овог уговора наступе околности више силе, које доведу до ометања или онемогућавања извршења обавеза дефинисаних овим уговором, рокови извршења обавеза ће се продужити за време трајања више силе.

Виша сила подразумева екстремне и ванредне догађаје, који се не могу предвидети, који су се догодили без воље и утицаја уговорних страна и који нису могли бити спречени од стране погођене вишом силом. Вишом силом могу се сматрати поплаве, земљотреси, пожари, политичка збивања (рат, нереди већег обима, штрајкови), императивне одлуке власти (забрана промета увоза и извоза) и сл.

Уговорна страна погођена вишом силом, одмах ће у писаној форми обавестити другу страну о настанку непредвиђених околности и доставити одговарајуће доказе.

Члан 15.

Добављач је дужан да у току реализације овог уговора чува као поверљиве све информације од неовлашћеног коришћења и откривања као пословну тајну, који могу бити злоупотребљени у безбедносном смислу. Изјава о поверљивости је саставни део овог уговора.

Члан 16.

Добављач се обавезује да без одлагања писмено обавести Наручиоце о било којој промени у вези са испуњеношћу услова из поступка јавне набавке која наступи током важења овог уговора и да је документује на прописани начин.

Члан 17.


Уговор ступа на снагу даном потписивања обе уговорне стране и важи 4 (словима: четири) месеца почев од дана његовог закључења.

Члан 18.


Свака од уговорних страна може једнострано раскинути овај уговор у случају када друга страна не испуњава или неблаговремено испуњава своје уговором преузете обавезе. 


О раскиду овог уговора, уговорна страна је дужна писменим путем обавестити другу уговорну страну. 


Овај уговор ће се сматрати раскинутим по протеку рока од 15 (словима: петнаест) дана од дана пријема писменог обавештења о раскиду.

Члан 19.


За све што није предвиђено овим уговором примењиваће се важећи прописи Републике Србије. 

Члан 20.


Потраживања из овог уговора не могу се уступати другим правним или физичким лицима, нити се на њима може успостављати заложно право, односно не могу на било који други начин бити коришћена као средство обезбеђења према трећим лицима.

Члан 21.


Измене и допуне овог уговора могу се вршити само у писаној форми и уз обострану сагласност уговорних страна.

Члан 22.


Све евентуалне спорове уговорне стране ће решавати споразумно, у супротном уговарају месну надлежност Привредног суда у Београду.

Члан 23.


Овај  уговор сачињен је у 6 (словима: шест) истоветних примерака, од којих свака уговорна страна задржава по 3 (словима: три) примерка.

ЗА НАРУЧИОЦЕ                                                   ЗА ДОБАВЉАЧА

_________________
                                            _________________

Напомена:
Модел уговора понуђач мора да попуни и потпише, чиме потврђује да је сагласан са садржином модела уговора. Овај модел уговора представља садржину уговора који ће бити закључен са изабраним понуђачем.

